„Kilus klausimams“ ar „kilus klausimų“?

Taisytina frazė kilus klausimams. Taisyklingiau kilus klausimų. Pvz.: Išeidami iš darbo klientams parašykite atsisveikinimo žinutę, informuokite, į ką, kilus klausimams (– kilus klausimų arba jei kiltų klausimų), turėtų kreiptis. Daugiažodžiavimo – Klauskite kilus klausimams (tinklalapio antraštė) – apskritai reikėtų vengti, pakanka – Klauskite.

Su veiksmažodžiu kilti daugiskaitos vardininkas nevartotinas neapibrėžtam daiktų kiekiui ar daikto daliai reikšti (vietoj dalies kilmininko): Dėl skaičiavimo metodų netobulumo dažnai kyla klausimai (= klausimų). Iškilo sunkumai (= sunkumų) dėl kelionės. Man iškilo visokios abejonės (= visokių abejonių).
Atitinkamai taisytina frazė kilus klausimams – taisyklingiau kilus klausimų. Pvz.: Išeidami iš darbo klientams parašykite atsisveikinimo žinutę, informuokite, į ką, kilus klausimams (– kilus klausimų arba jei kiltų klausimų), turėtų kreiptis. Daugiažodžiavimo – Klauskite kilus klausimams (tinklalapio antraštė) – apskritai reikėtų vengti, pakanka – Klauskite.

